**镜树林**

镜树林，如其名。树净无垢，犹如明镜。

根据佛经记载，欲界六天之四天王天，有一树林，十分独特，名镜树林。

入镜树林，自照其身，可自观己善恶业相。

若有善业，自见其身，生于善处。

若有恶业，自见其身，堕三恶处。

五道生死，所受苦乐，皆悉明见。

根据乾隆大藏经第675部《正法念处经》第22卷整理：

时有天子，善业因缘，生于彼天，与诸天女，共相娱乐。

种种美味，山泉妙景，乐音缭绕，香气怡人，受天快乐。

水中游戏，乘坐宝船，入镜树林，树净无垢，犹如明镜。

于镜树林，自见己相，于未来世：

或见其身，受畜生身，受种种苦。

或见其身，堕于饿鬼，饥渴烧身。

或见自身，堕于地狱，生大怖畏。

见是事已，犹如隔世，悉忘天乐。

尔时天子自觉：诸行无常，我必退没，离诸天女，一切动坏。

作是念已，都无乐心。向余天众，如前具说。

时护世天，告天子言：如来世尊，今在阎浮提，为一切众生，宣说正法。

天子闻已，畏退没苦，下阎浮提，来向佛所。

遥见世尊：端坐树下，如真金山；威德光焰，过踰日光；诸根寂静，无上调伏；如须弥山，不可倾动。

天子见已，发清净心，头面礼足，而白佛言：世尊！颇有常处？不动不坏不变易不？

尔时世尊即为天子，说四圣谛苦集灭道。

天子闻已还归天宫，从天退已随业流转。

若生人中虽未见谛，常值知识大富饶财。

注：

欲界六天，虽于上妙五欲（色、声、香、味、触）受乐，但其天寿有限。

天寿将尽，难免轮回。

若随善业，则生人天；若有恶业，则堕三塗。（地狱、饿鬼、畜生）